Sierra Entertainment

Sierra Entertainment (tidligere On-Line Systems og Sierra On-Line) var en amerikansk videospillprodusent som var i virksomhet fra 1980 til 2008. Merkenavnet ble da overtatt av Vivendi Games, som ble slått sammen med Activision i juli samme år. I 2014 ble selskapet vekket til liv igjen av Activision, da med fokus på styrke sine merkevarer og gjenutgi sine gamle spill.Geometry Wars and King's Quest return with revived Sierra label, Alexa Ray Corriea 12. aug 2014 Selskapet ble startet i 1979 under navnet On-Line Systems av ekteparet Ken og Roberta Williams.

I 1983 ble selskapet, da kalt Sierra On-Line, kontaktet av IBM som ønsket et samarbeid for å utvikle et spill som kunne vise mulighetene til datamaskinen IBM PCjr. Dette samarbeidet resulterte i spillserien King's Quest.

Sierra er best kjent for sine eventyrspill, og mange av dem fikk stor betydning.

 Historie 
Den opprinnelige logoen til On-Line Systems.|thumb
Sierra Entertainment ble grunnlagt i 1979 som On-Line Systems av ekteparet Ken og Roberta Williams i Simi Valley i California. Ken Williams jobbet som programmerer for IBM. Roberta ergret seg over datidens tekst-baserte eventyrspill, og så muligheten for å bruke ektemannens Apple II maskin for å illustrere spillene. Roberta skrev manus og illustrerte, og hun fikk mannen til å programmere på kveldstid. Den 5. mai 1980 kom deres første spill Mystery House. Spillet ble, som det første med datagrafikk, en hit, og de solgte 15000 eksemplarer. Flere spill kom, og selskapet byttet navn til Sierra On-Line i 1982 og flyttet selskapet til Oakhurst i California.

I 1983 ønsket IBM et spill for deres nye PCjr, og de finansierte hele utviklingen og reklameringen for spillet som i 1984 ble lansert som King's Quest, og ble det første i det som ble en serie. I 1984 var Sierra verdens 12-største softwareselskap med et salg på 12,5millioner amerikanske dollar.

To programmerere, Mark Crowe og Scott Murphy, kom opp med en egen ide som de fikk jobbe med, og Space Quest: The Sarien Encounter kom i oktober 1986. Al Lowe, en annen medarbeider, ønsket å lage en ny versjon av det tekstbaserte Chuck Benton's Softporn Adventure selskapet utgav 1981 (som forøvrig har bilde av Roberta Williams og to andre medarbeidere på coveret) og laget Leisure Suit Larry in the Land of the Lounge Lizards som ble en stor hit – særlig som piratkopi. «Larry» ble kåret til beste eventyrspill i 1987, og flere spill i samme serie fulgte.

Ken Williams fikk hjelp av en pensjonert politimann, Jim Walls, og laget Police Quest: In Pursuit of the Death Angel i 1987, som også ble en serie. I 1989 kom Quest for Glory: So You Want to Be a Hero som var en hybrid mellom eventyr og rollespill. Spillet het egentlig Hero's Quest, men Sierra fikk ikke rettigheter til dette varemerket.

I 1990 kom King's Quest V som ble det første spillet som solgte over 500000 eksemplarer Roberta Williams Biography , og det vant flere priser, blant annet som beste rollespill/eventyr i 1991  og ble i 1996 rangert som nr 94 blant de viktigste videospillene noen gang, og i 1999 som et av nittitallets viktigste spill.King's Quest V: Absence Makes the Heart Go Yonder!

Sierra vokste og flyttet hovedkvarteret til Bellevue i Washington mens avdelingen i Oakhurst ble værende som en utviklingsavdeling, senere kalt Yosemite Entertainment. Selskapet hadde nå fem avdelinger, blant annet Dynamix og Coktel Vision.

1995 ble et godt år for Sierra, og selskapet tjente 11,9 millioner dollar. Spillet Phantasmagoria solgte svært bra, men fikk blandede kritikker.

I 1996 ble Sierra kjøpt opp av CUC International. Ken Williams trakk seg som styreformann, og året etter forlot han og Roberta CUC.

19. november 1998 utgav Sierra Half-Life, utviklet av Valve Corporation for PC, og dagen etter, som følge av fusk i CUC, kjøpte Havas S.A Sierra. I 1999 ble selskapet reorganisert, og mange mistet jobben. Yosemite Entertainment ble lagt ned, og Al Lowe og Scott Murphy ble sagt opp.

I 2000 ble Havas S.A til Vivendi Universal Publishing, og i 2002 ble Sierra On-Line til Sierra Entertainment, Inc. I 2002 kom Leisure Suit Larry: Magna Cum Laude uten Al Lowe involvert, og spillet fikk blandet kritikk.

I 2004 var Sierra i økonomiske vanskeligheter, mange utviklingskontorer ble lagt ned, samt at merkevarenavnet Hoyle ble solgt. Totalt 350 personer mistet jobben.

I 2008 ble Vivendi Games fusjonert med Activision, og Sierra ble lagt ned.

I 2014 ble selskapet vekket til liv igjen av Activision, da med fokus på å styrke sine merkevarer og gjenutgi sine gamle spill.

Utgivelser
 Jones in the Fast Lane
 King's Quest
 Space Quest
 Leisure Suit Larry
 Police Quest
 Quest for Glory
 Casino Empire
 Half-Life
 Phantasmagoria

Referanser

 Eksterne lenker 


Kategori:Tidligere IT-selskaper fra USA
Kategori:Dataspillutviklere
Kategori:Vivendi
Kategori:Selskaper etablert i 1979
Kategori:Selskaper opphørt i 2008
Kategori:Dataspillselskaper fra USA